
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

' Εγκριση τοπικού ρυμοτομικού σχεδίου στην εκτός σχεδίου πε¬ 
ριοχή, του δήμου Κοζάνης (ν. Κοζάνης) για τον καθορισμό 
χώρου για την εκτέλεση στεγαστικού προγράμματος του ΟΕΚ 
και καθορισμός όρων και περιορισμών δόμησης αυτού. 1 

Έγκριση τοπικού ρυμοτομικού σχεδίου με τον καθορισμό χώρου 
Γυμνασίου - Λυκείου στην εκτός σχεδίου περιοχή του Συνοικι¬ 
σμού 40 Εκκλησιών του δήμου Θεσσαλονίκης και καθορισμός 
όρων και περιορισμών δόμησης αυτού. 2 

ΑΠΟΦΑΣΕΙΣ 

Τροποποίηση του ρυμοτομικού σχεδίου Ν. Ιωνίας για το χαρακτη¬ 
ρισμό χώρου για ανέγερση Δημοτικού κτιρίου σε τμήμα του 


Ο.Τ. 113 του Νομ. Δ/τος Ανατ. Αττικής. 3 

Έγκριση ρυμοτομικού σχεδίου του αγροτικού οικισμού «ΣΑΜΑΡΙ» 

Ν. Πέλλας... 4 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση τοπικού ρυμοτομικού σχεδίου στην εκτός σχεδίου περιοχή 
του δήμου Κοζάνης (ν. Κοζάνης) για τον καθορισμό χώρου για 
την εκτέλεση στεγαστικού προγράμματος του ΟΕΚ και καθορι¬ 
σμός όρων και περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 26, όπως αντικαταστάθηκε με την παράγρ. 8 του ν. 
1512/85 (ΦΕΚ 4/Α). 

2. Τις διατάξεις του ν. 1577/1985 (ΦΕΚ 210/Α) και ειδικότερα 
των άρθρων 7,8 (παρ. 1), 9 (παρ. 7). 

3. Τις διατάξεις του ν. 1065/1980 (ΦΕΚ 168/Α) και ειδικότερα 
το άρθρο 27. 

4. Το υπ’ αριθ. Γ. 39587/4674/29.5.1985 έγγραφο της Δ/νσης 
Πολεοδομικών Μελετών Λοιπών Οικισμών προς το δήμο Κοζάνης 
από το οποίο προκύπτει ότι η. προθεσμία πέρασε άπρακτη. 

5. Τις διατάξεις του ν. 1558/1985 (ΦΕΚ 137/Α) και ειδικότερα 
το άρθρο 23 παράγραφος 1. 

6. Τις υπ’ αριθ. 223/85 και 538/85 γνωμοδοτήσεις του Κεντρι¬ 
κού Συμβουλίου Χωροταξίας Οικισμού και Περιβάλλοντος. 

7. Την υπ’ αριθ. 145/1986 γνωμοδότηση του Συμβουλίου Επι¬ 


κράτειας, με πρόταση του Υπουργού Περιβάλλοντος Χωροταξίας Δη¬ 
μοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του δήμου Κοζάνης (ν. Κοζάνης) για την εκτέλεση επείγοντος στεγα- 
στικού προγράμματος του Οργανισμού Εργατικής Κατοικίας με τη 
δημιουργία α) των υπ’ αριθ. 1,2,3,4,5,6 και 7 οικοδομικών τετρα¬ 
γώνων για την ανέγερση κατοικιών, β) του υπ’ αριθ. 4 οικοδομικού 
τετραγώνου για ανέγερση καταστημάτων και αίθουσας συγκεντρώ¬ 
σεων, γ) τη δημιουργία κοινοχρήστων πρασίνων, πεζοδρόμων, χώρου 
σχολείου, πλατείας, παιδικής χαράς, γηπέδων βόλεϋ μπάσκετ και 
χώρων στάθμευσης αυτοκινήτων (ΡΑΚΚΙΝΟ) όπως φαίνεται στο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από 
τον Προϊστάμενο της Δ/σης Πολεοδομικών Εφαρμογών με την υπ’ 
αριθ. 24391/1986 πράξη του και που συνοπτικό του αντίτυπο δημο¬ 
σιεύεται με το παρόν διάταγμα. 

Άρθρο 2. 

Οι όροι και περιορισμοί δόμησης των οικοδομήσιμων χώρων που 
καθορίζονται με το άρθρο 1 του παρόντος ορίζονται ως εξής: 

1. Μέγιστο ποσοστό κάλυψης σαράντα τοις εκατό (40%) της επι¬ 
φάνειας κάθε οικοδομικού τετραγώνου. 

2. Συντελεστής δόμησης ως εξής: 

α) Για τα υπ’ αριθ. 1,2,6 και 7 οικοδομικά τετράγωνα: εξήντα 
πέντε εκατοστά (0,65). 

β) Για το υπ’ αριθ. 4 οικοδομικό τετράγωνο: σαράντα εκατοστά 
(0,40). 

γ) Για το υπ’ αριθ. 3 οικοδομικό τετράγωνο: εξήντα εκατοστά 

( 0 , 60 ). 

δ) Για το υπ’ αριθ. 5 οικοδομικό τετράγωνο: εβδομήντα εκατοστά 
(0,70) 

ε) Για το χώρο σχολείου: εβδομήντα εκατοστά (0,70). 

3. Μέγιστο επιτρεπόμενο ύψος των κτιρίων: 

α) Των υπ’ αριθ. 1,2,3,5,6,7 οικοδομικών τετραγώνων και του 
χώρου σχολείου οκτώ και μισό (8,50) μέτρα. 

β) Του υπ’ αριθ. 4 οικοδομικού τετραγώνου πέντε και μισό (5,50) 

μ· 

4. Τα ανεγερθέντα κτίρια πρέπει να απέχουν από τις ρυμοτομικές 
γραμμές τουλάχιστον τέσσερα (4) μέτρα. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Απριλίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ' 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

( 2 ) 

Έγκριση τοπικού ρυμοτομικού σχεδίου με τον καθορισμό χώρου Γυ¬ 
μνασίου - Λυκείου στην εκτός σχεδίου περιοχή του Συνοικισμού 40 

Εκκλησιών του δήμου Θεσσαλονίκης και καθορισμός όρων και 

περιορισμών δόμησης αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

^ ' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικότερα 
το άρθρο 26, όπως αντικαταστάθηκε με το άρθρο 8 παρ. 13 του ν. 
1512/85 (ΦΕΚ 4/Α). 

2. Τις διατάξεις του ν. 1577/1985 (ΦΕΚ 210/Α) και ειδικότερα 
τα άρθρα 7,8 (παρ. 1) και 9 (παρ. 7). 

3. Την υπ’ αριθ. 75724/1151/30.12.83 κοινή απόφαση των 
Υπουργών Προεδρίας της Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 4. 

4. Τις διατάξεις του Ν. 1558/1985 (ΦΕΚ 137/Α) και ειδικότερα 
το άρθρο 23 παρ. 1. 

5. Το υπ’ αριθ. 3083/26.6.1985 έγγραφο του Δασαρχείου Θεσ¬ 
σαλονίκης. 

6. Τις υπ’ αριθ. 945/83 και 311/84 γνωμοδοτήσεις του Δημοτι¬ 
κού Συμβουλίου Θεσ/νίκης. 

7. Την υπ’ αριθ. 154/1985 γνωμοδότηση του Συμβουλίου Χωρο¬ 
ταξίας, Οικισμού και Περιβάλλοντος νομού Θεσ/νίκης. 

8. Τις υπ’ αριθ. 883/1985 και 134/1986 γνωμοδοτήσεις του 
Συμβουλίου Επικράτειας, με πρόταση του Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός σχεδίου περιοχή 
του Συνοικισμού 40 Εκκλησιών δήμου Θεσσαλονίκης με τον καθορι¬ 


σμό χώρου Γυμνασίου - Λυκείου, όπως φαίνεται στο σχετικό πρωτό¬ 
τυπο διάγραμμα σε κλίμακα 1:500 που εχει θεωρηθεί από τον Προϊ¬ 
στάμενο της Δ/νσης Πολεοδομικών Εφαρμογών με την υπ’ αριθ. 
24396/1986 πράξη του και που συνοπτικό του αντίτυπο δημοσιεύε¬ 
ται με το παρόν διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου Γυμνασίου 
- Λυκείου καθορίζονται ως ακολούθως: 

Μέγιστο ποσοστό κάλυψης: σαράντα τοις εκατό (40%) της επιφά¬ 
νειας του χώρου. 

Συντελεστής δόμησης: οκτώ δέκατα (0,8). 

Μέγιστο επιτρεπόμενο ύψος των κτιρίων δέκα μέτρα και πενήντα 
εκατοστά (10,50) του μέτρου, μετρούμενο από το φυσικό η διαμορ¬ 
φωμένο πέριξ έδαφος. 

Άρθρο 3. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 3 Απριλίου 1986 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 



Δ\Η Μ Ο Σ ΘΕΣΣΑΛΟΝΙΚΗΣ: Κλ.1=500 

ΑΠΟΦΑΣΕΙΣ 

Αριθ. 6750/65 (3) 

Τροποποίηση του ρυμοτομικού σχεδίου Ν. Ιωνίας για το χαρακτηρι- 

σμό χώρου για ανέγερση Δημοτικού κτιρίου σε τμήμα του Ο.Τ. 

113 του Νομ. Δ/τος Ανατ. Αττικής. 

Ο ΝΟΜΑΡΧΗΣ Δ/ΤΟΣ ΑΝΑΤΟΛΙΚΗΣ ΑΤΤΙΚΗΣ 
' Εχοντας υπόψη: 

1) Τις διατάξεις του Ν.Δ/τος της 17.7.1923 «περί σχεδίων πό¬ 
λεων κωμών κλπ.» όπως μεταγενέστερα τροποποιήθηκαν και συμπλη¬ 
ρώθηκαν και ειδικότερα τα άρθρα 3 και 70. 

2) Τις διατάξεις του Ν: 947/1979 «περί οικιστικών περιοχών 
(ΦΕΚ 169/Α) και ειδικότερα το άρθρο 62 παρ. 1. 

3) Τις διατάξεις του Ν. 3.200/1955 «περί διοικητικής αποκέ¬ 
ντρωσης» (ΦΕΚ/97/Α). 

4) Τις διατάξεις του άρθρου 1 του ΑΝ. 314/68 «περί παροχής εις 
τον Υπουργόν Βορείου Ελλάδος και Νομάρχας αρμοδιότητας επί θε¬ 
μάτων εγκρίσεως επεκτάσεως ή τροποποιήσεως σχεδίων πόλεων και 
κωμών» (ΦΕΚ 47/Α) όπως αντικαταστάθηκε με το ΝΔ. 1018/1971 
(ΦΕΚ 220/Α) και συμπληρώθηκε με την παρ. 2 του άρθρου 33 του 
Ν. 1337/83 «περί επεκτάσεως των πολεοδομικών σχεδίων, οικιστική 
ανάπτυξη και σχετικές ρυθμίσεις» (ΦΕΚ 33/Α). 


5) Τις διατάξεις του από 9.11.83 υπ’ αρ. 443 Π.Δ/γμα «Μεταβί¬ 
βαση αρμοδιότητας στους Νομάρχες έγκρισης τροποποιήσεων ρυμο¬ 
τομικών σχεδίων και επιβολής προκηπίων (ΦΕΚ 165/Α). 

6) Τις υπ αριθ. 560/85 και 26/86 πράξεις του Δημοτικού Συμ¬ 
βουλίου. 

7) Την πράξη 22 της συνεδρίας 12/10.4.86 για το υπόψη θέμα 
του Νομαρχιακού Συμβουλίου Χωροταξίας, Οικισμού και Περιβάλλο¬ 
ντος Διαμερίσματος Ανατολικής Αττικής, αποφασίζουμε: 

Την τροποποίηση του ρυμοτομικού σχεδίου Ν. Ιωνίας για το χαρα¬ 
κτηρισμό χώρου για ανέγερση Δημοτικού Κτιρίου σε τμήμα του Ο.Τ. 
113 όπως φαίνεται στο σχέδιο σε κλίμακα 1:200 που συνοδεύει την 
παρούσα απόφαση και που αντίτυπό του δημοσιεύεται συνοπτικά με 
την παρούσα. 

Η ισχύς της παρούσας απόφασης αρχίζει από την ημέρα δημοσιεύ- 
ο$ώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 

Αγ. Παρασκευή, 17 Απριλίου 1986 

Ο Νομάρχης 
ΗΡ. ΠΑΠΑΔΟΠΟΥΛΟΣ 

Αριθ. 820 (4) 

Έγκριση ρυμοτομικού σχεδίου του αγροτικού οικισμού «ΣΑΜΑΡΙ» Ν. 

Πέλλας. 

Ο ΝΟΜΑΡΧΗΣ ΠΕΛΛΑΣ 
’·Εχοντας υπόψη: 

1. Τις διατάξεις του 17.7.1923 Ν.Δ/τος «περί σχεδίων πόλεων 
κλπ.» όπως τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 1558/85 «Κυβέρνηση και Κυβερνητικά 
όργανα» και ειδικότερα τα άρθρα 24 και 27 αυτού. 

3. Τις διατάξεις του Ν. 1337/83 «επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» και ειδικότερα 
το άρθρο 38 αυτού. 

4. Τις διατάξεις του από 2.4.1985 (ΦΕΚ 225/Δ/85) Προεδρικού 
Δ/τος «μεταβίβαση αρμοδιοτήτων στους Νομάρχες για την έγκριση 
και τροποποίηση ρυμοτομικών σχεδίων καθώς και όρων και περιορι¬ 
σμών δόμησης αγροτικών οικισμών. 

5. Τον Ν. 1577/85 «Γενικός Οικοδομικός Κανονισμός». 

6. Το διάγραμμα και τον πίνακα οριστικής διανομής των οικοπέ¬ 
δων του συνοικισμού «ΣΑΜΑΡΙ» Ν. Πέλλας που έχουν συνταχθεί από 


την Επιθεώρηση τοπογραφικής του Υπουργείου Γεωργίας το έτος 
1981. 

7. Την απόφαση του κοινοτικού συμβουλίου Σωτήριας με αριθ. 
5/1986 με την οποία εγκρίνεται ομόφωνα το παραπάνω διάγραμμα. 

8. Την πράξη γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος με αριθ. 48/27.3.1986 με την οποία ομό¬ 
φωνα γνωμοδοτεί υπέρ της εγκρίσεως του ρυμοτομικού σχεδίου «ΣΑ¬ 
ΜΑΡΙ» όπως συντάχθηκε από το Υπ. Γεωργίας με την διανομή οικο¬ 
πέδων έτους 1981, αποφασίζουμε: 

Εγκρίνουμε το ρυμοτομικό σχέδιο του αγροτικού οικισμού «ΣΑ¬ 
ΜΑΡΙ» Ν. Πέλλας, όπως αυτό φαίνεται στο σχετικό πρωτότυπο διά¬ 
γραμμα διανομής οικοπέδων έτους 1981 σε κλίμακ 1:1000, που 
θεωρήθηκε από τον Προϊστάμενο του Τμήματος Πολεοδομίας και Πο¬ 
λεοδομικών Εφαρμογών με την από 15.4.1986 πράξη του και απο¬ 
τελεί αναπόσπαστο μέρος αυτής της απόφασης. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Έδεσσα, 15 Απριλίου 1986 
Ο Νομάρχης 

ΝΙΚ. ΜΑΚΡΑΚΗΣ 







